Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 683/12/8811	Trebišov, 22.1.2013
EEČ : 2-69-21-2013

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako zákonná matka si neplnila z nedbanlivosti svoju zákonnú vyživovaciu povinnosť v mieste bydliska ani inde voči svojmu XXXXX XXXXX XXXXX ktorý bol rozsudkom Okresného súdu v Plzni pod číslom konania 22 Nc 36/2009, zverený do osobnej starostlivosti starej matky XXXXX, vyplývajúcu jej z ustanovenia § 62 Zákona o rodine č. 36/2005 Z. z., a to aj napriek tomu, že jej túto povinnosť uložil XXXXX XXXXX zo dňa 20.02.2012, právoplatného dňa 04.04.2012, na základe ktorého bolo uložené matke prispievať na výživu svojho syna sumou vo výške 50,- € mesačne, vždy do 25-teho dňa, toho ktorého mesiaca vopred k rukám starej matky XXXXX, počnúc od právoplatnosti rozsudku do budúcna, pričom si túto svoju vyživovaciu povinnosť povinná matka neplnila od právoplatnosti rozsudku, t. j. od 04.04.2012 až doposiaľ, čím na bežnom výživnom dlhuje sumu vo výške 450,- €.
lebo zanikla trestnosť činu
Odôvodnenie:
	Uznesením policajného orgánu OO PZ Streda nad Bodrogom pod sp. zn. ČVS: ORP-923/SB-TV-2012 zo dňa 19.10.2012 bolo vznesené obvinenie XXXXX, XXXXX pre prečin zanedbania povinnej výživy podľa § 207 ods. 1 Tr. zák., na tom skutkovom základe, ako je to uvedené vo výrokovej časti tohto uznesenia. 

	Obvinená v priebehu skráteného vyšetrovania využila ustanovenie § 86 písm. a Tr. zák. o účinnej ľútosti a dlh na bežnom výživnom za obdobie od 04.04.2012 vo výške 450,- €, uhradila k rukám starej matky dieťaťa XXXXX peňažnou poštovou poukážkou. 

Uvedenú skutočnosť potvrdila vo svojej výpovedi dňa 27.12.2012 aj stará matka dieťaťa, sv. XXXXX, v ktorej uviedla, že dlh na bežnom výživnom za žalované obdobie považuje za uhradený.

Keďže trestný čin nemal trvale nepriaznivé následky, lebo páchateľ svoju vyživovaciu povinnosť dodatočne splnil skôr, než bolo o jeho trestnej veci rozhodnuté, trestné stíhanie sa zastavuje, lebo zanikla trestnosť činu.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka